**Приложение № 4**

**ПРОЦЕДУРА  
за избор на юридически лица с нестопанска цел за общественополезна дейност, чиито представители да участват в състава на тематичните работни групи за разработване на програмите, финансирани от фондовете за програмния период 2021 – 2027 г.**

1. Водещото ведомство публикува на Единния информационен портал за обща информация за изпълнението и управлението на ЕСИФ www.eufunds.bg и на електронната страница на съответното ведомство покана за участие в избора на представители на юридическите лица с нестопанска цел за общественополезна дейност в тематичната работна група за разработване на съответната програма.
2. В поканата по т. 1 се определят конкретните групи лица по [чл. 7, ал. 4, т. 14](apis://Base=NARH&DocCode=57326&ToPar=Art7_Al4_Pt14&Type=201) и [ал. 5](apis://Base=NARH&DocCode=57326&ToPar=Art7_Al5&Type=201) според мерките, които ще се финансират по съответната програма.
3. В срок до 15 работни дни от датата на публикуване на поканата всяко заинтересовано лице по смисъла на [чл. 7, ал. 4, т. 14](apis://Base=NARH&DocCode=57326&ToPar=Art7_Al4_Pt14&Type=201) и [ал. 5](apis://Base=NARH&DocCode=57326&ToPar=Art7_Al5&Type=201) подава писмено заявление за участие в избора до ръководителя на водещото ведомство.
4. Лице по [чл. 7, ал. 4, т. 14](apis://Base=NARH&DocCode=57326&ToPar=Art7_Al4_Pt14&Type=201) и [ал. 5](apis://Base=NARH&DocCode=57326&ToPar=Art7_Al5&Type=201) не може да подаде повече от едно заявление.
5. Писменото заявление по т. 3 се представя по образец, неразделна част от поканата по т. 1, утвърден от заместник министър-председателя по [чл. 5, ал. 1, т. 2 от Устройствения правилник на Министерския съвет и на неговата администрация](apis://Base=NARH&DocCode=10878&ToPar=Art5_Al1_Pt2&Type=201). Към заявлението се прилагат:

а) документ за регистрация;

б) списък с описание на изпълняваните проекти, програми и/или дейности съгласно [чл. 9, ал. 1, т. 3](apis://Base=NARH&DocCode=57326&ToPar=Art9_Al1_Pt3&Type=201) и [4](apis://Base=NARH&DocCode=57326&ToPar=Art9_Al1_Pt4&Type=201), както и документи, доказващи изпълнението им;

в) декларация за обстоятелствата по [чл. 9, ал. 1, т. 2](apis://Base=NARH&DocCode=57326&ToPar=Art9_Al1_Pt2&Type=201) и [ал. 3](apis://Base=NARH&DocCode=57326&ToPar=Art9_Al3&Type=201), а за лицата по [чл. 7, ал. 4, т. 14](apis://Base=NARH&DocCode=57326&ToPar=Art7_Al4_Pt14&Type=201), буква "д" – и за обстоятелствата по [чл. 9, ал. 1, т. 5](apis://Base=NARH&DocCode=57326&ToPar=Art9_Al1_Pt5&Type=201).

1. В срок до 10 работни дни след изтичането на срока по т. 3 ръководителят на водещото ведомство уведомява лицата, отговарящи на критериите по [чл. 9, ал. 1](apis://Base=NARH&DocCode=57326&ToPar=Art9_Al1&Type=201) и [3](apis://Base=NARH&DocCode=57326&ToPar=Art9_Al3&Type=201), и ги кани да излъчат един общ представител на съответната група юридически лица с нестопанска цел за общественополезна дейност за основен член и до трима представители за резервни членове.
2. В срок до 7 работни дни от получаването на поканата лицата по т. 6 писмено уведомяват ръководителя на водещото ведомство за излъчените представители, като представят доказателства за общото им одобрение.
3. В 14-дневен срок от уведомлението по т. 7 излъченият основен член и резервните членове представят на ръководителя на водещото ведомство документи, доказващи обстоятелствата по [чл. 9, ал. 5](apis://Base=NARH&DocCode=57326&ToPar=Art9_Al5&Type=201).
4. До предоставянето на документите по т. 8 съответният основен член или резервен член не се включва поименно в заповедта по [чл. 7, ал. 6](apis://Base=NARH&DocCode=57326&ToPar=Art7_Al6&Type=201) и не може да участва в заседанията и дейността на работната група.
5. При промяна на основния член или на резервен член лицата по т. 6 писмено уведомяват ръководителя на водещото ведомство и предоставят документите, доказващи обстоятелствата по [чл. 9, ал. 5](apis://Base=NARH&DocCode=57326&ToPar=Art9_Al5&Type=201).
6. Когато след изтичането на срока по т. 3 за някоя от групите юридически лица с нестопанска цел за общественополезна дейност не са получени заявления или всички лица, подали заявление за участие в избора, не отговарят на изискванията по [чл. 9, ал. 1](apis://Base=NARH&DocCode=57326&ToPar=Art9_Al1&Type=201) и [3](apis://Base=NARH&DocCode=57326&ToPar=Art9_Al3&Type=201), за конкретната група еднократно се провежда нова процедура за избор на юридически лица с нестопанска цел за общественополезна дейност в срок до 3 месеца след изтичането на срока по т. 3.